
	Милован Миливојевић
Милован Миливојевић је истраживач сарадник у Географском институту „Јован Цвијић“ САНУ, у оквиру одељења Физичка географија, где се бави истраживањима у области геоморфологије и картографије.

Његова експертиза обухвата високопланинске просторе захваћене плеистоценом глацијацијом и рељефом, који је последица глацијалног процеса на планинама западног дела Балканског полуострва – Истраживања подразумевају реконструкцију плеистоцених ледника и рељефа који је настао. Истраживачки рад усмерен је на честе несугласице резултата, тј. неусаглашеност простирања реконструисаног леденог покривача и рељефних облика који су настали услед ледничког ерозивног дејства. Поред гтлацијације, предмет је и периглацијација и распростирање тих облика, првенствено туфура у Србији.
У свом раду примењује просторно-квантитативне методе на терену  и приликом анализе простора са софтверским гео-алатима (GoogleEarth), у циљу дубљег разумевања плеистоцених и савремених процеса.

Најзначајнији научни допринос остварује у области реконструкције плеистоценог глацијалног рељефа, практичне картографије, истраживања крашких облика и процеса, на просторима Србије, Балканског полуострва, а које се ослањају на општа достигнућа поменутих области на планетарном нивоу.  
Поља истраживања: 
· плеистоцена глацијација, 
· крашки рељеф Србије под втачама, 

· практична картографија у вангеографским дициплинама као што су лингвистика и историја

